Diari Oficial de la Generalitat Valenciana


Sumari del DOGV 4163, del 08-01-2002 (2001/12390)

RESOLUCIÓ de 27 de desembre de 2001, de la Direcció General de Comerç i Consum, per la qual es convoquen eleccions per a la renovació dels òrgans de govern de les cambres oficials de comerç, indústria i navegació de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4163

Data del DOGV
:   08-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12687


Data del document
:   27-12-2001

Organisme emissor
:   Conselleria d'Innovació i Competitivitat

Tipus de document
:   Resolució

Anàlisi jurídica

 Descriptors 

:   * eleccions
    * cambra de comerç i indústria

RESOLUCIÓ de 27 de desembre de 2001, de la Direcció General de Comerç i Consum, per la qual es convoquen eleccions per a la renovació dels òrgans de govern de les cambres oficials de comerç, indústria i navegació de la Comunitat Valenciana. [2001/X12716]
  
Mitjançant Ordre de 25 de juny de 2001, del Ministeri d'Economia, es declara obert el procés electoral per a la renovació dels plens de les cambres de comerç, indústria i navegació. Aquest procés electoral queda obert des del 27 de juny de 2001 i finalitzarà el 15 de juliol de 2002.
  
Als efectes de fer públic el cens electoral d'acord amb el que s'ha previst en l'article 20 de la Llei 11/1997, de 16 de desembre, de Cambres Oficials de Comerç, Indústria i Navegació de la Comunitat Valenciana, així com d'obtenir algunes dades que havien de constar en la convocatòria d'eleccions, la Direcció General de Comerç i Consum dictà la Resolució de 27 de juny de 2001.
  
Transcorreguts els terminis previstos per a l'exposició pública i la resolució de reclamacions i recursos sobre els corresponents censos electorals, és procedent efectuar la convocatòria d'eleccions per a la renovació dels membres dels plens d'aquestes corporacions, de conformitat amb el que s'ha previst en l'article 21 de la Llei 11/1997, de 16 de desembre, de Cambres Oficials de Comerç, Indústria i Navegació de la Comunitat Valenciana, i d'acord amb el que s'ha disposat en el Decret 158/2001, de 15 d'octubre, pel qual s'aprova el Reglament de les Cambres Oficials de Comerç, Indústria i Navegació de la Comunitat Valenciana i del seu Consell.
  
Pel que s'ha exposat, després de la consulta prèvia al Consell de Cambres Oficials de Comerç, Indústria i Navegació de la Comunitat Valenciana i en virtut del que s'ha disposat en l'article 25 del Decret 158/2001, de 15 d'octubre, del Govern Valencià, la Direcció General de Comerç i Consum resol:
  
Primer
  
Es convoquen eleccions per a la renovació dels membres dels plens de les cambres de comerç, indústria i navegació existents en l'àmbit territorial de la Comunitat Valenciana.
  
Segon
  
La data de celebració de les eleccions, el nombre de col·legis electorals i la seua demarcació, la seu de cada un d'ells i els horaris, per a cada una de les cambres oficials de comerç, indústria i navegació, s'estableixen en l'annex I de la present resolució.
  
Tercer
  
1. En el termini dels huit dies hàbils següents a la publicació de la present convocatòria en el Diari Oficial de la Generalitat Valenciana, es constituiran les juntes electorals que estaran integrades per:
  
- Tres representants dels electors de les cambres. Quan es tracte de persones jurídiques, aquestes hauran d'estar representades per una persona física amb poder suficient.
  
- Dos representants designats per la Conselleria d'Innovació i Competitivitat, un dels quals exercirà les funcions de president.
  
- Un secretari, amb veu i sense vot, designat pel president entre funcionaris de la Conselleria d'Innovació i Competitivitat.
  
2. Les juntes electorals tindran àmbit provincial i es constituirà, en conseqüència, junta en cada una de les tres províncies de la Comunitat Valenciana.
  
3. La composició de les juntes electorals es publicarà en el Diari Oficial de la Generalitat Valenciana.
  
4. Les juntes electorals tindran la seu als locals de la Conselleria d'Innovació i Competitivitat que a continuació s'especifiquen:
  
Junta Electoral d'Alacant: c/ Churruca, núm. 29, Alacant.
  
Junta Electoral de Castelló: c/ Germans Bou, núm. 47, Castelló.
  
Junta Electoral de València: c/ Colom, 32, València.
  
Quart
  
1. Els electors podran emetre el seu vot per correu, després de la sol·licitud prèvia per escrit a la cambra respectiva, segons model normalitzat que s'adjunta com a annex II a la present resolució, amb subjecció als requisits i en la forma prevista en l'article 28, Decret 158/2001. La sol·licitud haurà d'efectuar-se dins dels vint dies hàbils següents al de publicació d'aquesta convocatòria en el DOGV.
  
2. La secretaria de la cambra haurà d'enviar a l'elector que haja sol·licitat el vot per correu la documentació necessària per a l'exercici del vot, amb una antelació mínima de deu dies hàbils respecte de la data assenyalada per a l'elecció, i haurà de trametre a la junta electoral la relació dels certificats sol·licitats i expedits.
  
3. En el cas que no es realitze elecció en el grup o la categoria corresponent, s'informarà per escrit al sol·licitant d'aquesta circumstància, amb idèntica antelació a l'establida en l'apartat anterior.
  
4. Els vots emesos per correu hauran de tenir entrada en la secretaria de la junta electoral respectiva abans de les catorze hores del dia anterior a l'assenyalat per a l'elecció, i no s'admetran els que s'hagen rebut amb posterioritat a l'indicat termini.
  
5. No obstant això anterior, l'elector que, havent obtingut la documentació requerida per a l'exercici del vot per correu, vulga votar personalment, podrà fer-ho tornant a la mesa electoral l'esmentada documentació en l'acte de la votació. Si no ho fa així, no li serà acceptat el vot.
  
Cinqué
  
Les votacions per a elegir els càrrecs de membres dels plens de les cambres oficials de comerç, indústria i navegació per a la provisió dels quals hagen sigut proclamats dos o més candidats, es realitzaran els dies i a les hores previstos en l'annex I que s'adjunta a la present convocatòria.
  
2. Es constituiran els col·legis i les meses electorals que per a cada cambra s'estableixen en l'annex I de la present convocatòria.
  
3. Cada mesa electoral estarà formada per un president i dos vocals designats per la junta electoral corresponent entre els electors domiciliats a la localitat del col·legi electoral, mitjançant sorteig realitzat deu dies abans de la celebració d'eleccions i en la seu de cada junta electoral, entre una relació d'electors en nombre de dos per a cada grup que no siguen candidats, proposada pel ple de la cambra. En el mateix acte es designaran així mateix els suplents del president i dels vocals.
  
4. Si en l'acte de la constitució de la mesa electoral no comparegueren, com a mínim, dos dels membres designats per la junta electoral com a titulars o suplents, assumiran les seues funcions un representant de la Conselleria d'Innovació i Competitivitat que actuarà com a president i un empleat de la cambra que actuarà com a vocal.
  
5. No obstant això que s'ha disposat en el punt anterior, atenent el nombre de candidatures proclamades i el de grups en què haja de celebrar-se efectivament la votació, les juntes electorals podran acordar l'ampliació o reducció del nombre de meses electorals sense modificar, en cap cas, el nombre de col·legis previst en aquesta convocatòria.
  
Sisé
  
La presentació i proclamació de candidatures, la designació d'interventors, la votació i l'escrutini es desenvoluparan de conformitat amb el que s'ha previst en el Decret 158/2001, de 15 d'octubre, del Govern Valencià.
  
Seté
  
1. Dins dels quinze dies següents a la realitzación de les eleccions, i al efecte de l'elecció dels vocals a què es refereix l'article 35 del Decret 158/2001, de 15 d'octubre, la Confederació Interprovincial d'Empresaris de la Regió Valenciana, haurà de presentar davant la secretaria de la cambra respectiva, una llista de candidats a vocals del Ple, elegits entre persones de reconegut prestigi en la vida econòmica dins de la circumscripció de cada cambra, en nombre que supere en un terç el de vocals que s`han de cobrir, sent aquets el 15% dels membres electes de la cambra. Aquestes llistes tindran caràcter obert. A la llista s'adjuntarà una relació del mèrits que fonamenten la proposta i l'acceptació expressa del candidats.
  
2. Als efectes de determinar el nombre de vocals a què es refereix el paràgraf anterior, les secretaries de les cambres expediran certificació respecte d'això, d'acord amb el que establisca el Reglament de Règim Interior.
  
3. El termini màxim per a l'elecció dels vocals col·laboradors serà fins el dia 27 de març de 2002.
  
Huité
  
La realització de la sessió constitutiva del ple serà, com a màxim, fins el dia 10 de maig de 2002.
  
DISPOSICIÓ FINAL ÚNICA
  
Per a tot allò que no aparega previst expressament en la present convocatòria la interpretació de la qual correspon a la Direcció General de Comerç i Consum de la Generalitat Valenciana o, si és el cas, a les respectives juntes electorals, serà d'aplicació el que s'ha previst en la Llei 11/1997, de 16 de desembre, de Cambres Oficials de Comerç, Indústria i Navegació de la Comunitat Valenciana, i en el Decret 158/2001, de 15 d'octubre, pel qual s'aprova el Reglament de les Cambres Oficials de Comerç, Indústria i Navegació de la Comunitat Valenciana i del seu Consell.
  
València, 27 de desembre de 2001.- El director general de Comerç i Consum: Camilo Valor Gómez.
  
ANNEX I
  
Cambra Oficial de Comerç i Indústria d'Alcoi
  
Data de celebració de les eleccions: 28 de febrer de 2002
  
Col·legi electoral únic.
  
Adreça: seu de la Cambra, c/ Sant Francesc, 10, 03710 Alcoi.
  
Demarcació: la de la Cambra.
  
Mesa electoral: única.
  
Horari: de 10 a 20 hores, ininterrompudament.
  
Cambra Oficial de Comerç, Indústria i Navegació d'Alacant
  
Data de celebració de les eleccions: 28 de febrer de 2002
  
Col·legi electoral número 1.
  
Adreça: seu de la Cambra, c/ Sant Ferran, 4, Alacant.
  
Demarcació: la de la Cambra, excepte els municipis assignats a les demarcacions dels col·legis electorals números 2 i 3.
  
Mesa electoral: única.
  
Horari: de 10 a 20 hores, ininterrompudament.
  
Data de celebració de les eleccions: 28 de febrer de 2002
  
Col·legi electoral número 2.
  
Adreça: Delegació de la Cambra a Elx, c/ Marià Benlliure, 4.
  
Demarcació: la de la Cambra d'Elx.
  
Mesa electoral: única.
  
Horari: de 10 a 20 hores, ininterrompudament.
  
Data de celebració de les eleccions: 28 de febrer de 2002
  
Col·legi electoral número 3.
  
Adreça: seu de la Cambra a Dénia, av. Ramón y Cajal, 12, Dénia.
  
Demarcació: Adsubia, Alcalalí, Benigembla, Benidoleig, Benimeli, Benissa, el Poble Nou de Benitatxell, Beniarbeig, Calp, Dénia, Xaló, Xàbia, Llíber, Murla, Ondara, Parcent, Pedreguer, Pego, els Poblets, el Ràfol d'Almúnia, Sagra, Sanet y Negrals, Senija, Teulada, Tormos, Tollos, Vall de Ebo, Vall de Gallinera, la Vall de Laguart, el Verger.
  
Mesa electoral: única.
  
Horari: de 10 a 20 hores, ininterrompudament.
  
Cambra Oficial de Comerç, Indústria i Navegació de Castelló
  
Data de celebració de les eleccions: 28 de febrer de 2002
  
Col·legi electoral únic.
  
Adreça: seu de la Cambra, av. Germans Bou 79, 12793 Castelló.
  
Demarcació: la de la Cambra.
  
Mesa electoral: única.
  
Horari: de 10 a 20 hores, ininterrompudament.
  
Cambra Oficial de Comerç i Indústria d'Orihuela
  
Data de celebració de les eleccions: 28 de febrer de 2002
  
Col·legi electoral únic.
  
Adreça: seu de la Cambra, av. de la Vega, 22 entresòl, Orihuela.
  
Demarcació: la de la Cambra.
  
Mesa electoral: única.
  
Horari: de 10 a 20 hores, ininterrompudament.
  
Cambra Oficial de Comerç, Indústria i Navegació de València
  
Data de celebració de les eleccions: 28 de febrer de 2002
  
Col·legi electoral número 1.
  
Adreça: seu de la Cambra de València, c/ Poeta Querol, 15, València.
  
Demarcació: la de la Cambra de València, excepte els municipis assignats a les demarcacions dels col·legis electorals 2 i 3.
  
Mesa electoral: única.
  
Horari: de 10 a 20 hores, ininterrompudament.
  
Data de celebració de les eleccions: 28 de febrer de 2002
  
Col·legi electoral número 2.
  
Adreça: seu de la Cambra a Gandia, polígon Alcodar 149, pl. de la Llum, 6.
  
Demarcació: Ador, Alfauir, Almiserà, Almoines, l'Alqueria de la Comtessa, Barx, Bellreguard, Beniarjó, Benifairó de la Valldigna, Beniflá, Benirredrà, Castellonet de la Conquesta, Daimús, la Font d'en Carròs, Gandia, Guardamar de la Safor, Llocnou de Sant Jeroni, Miramar, Oliva, Palma de Gandía, Palmera, Piles, Potríes, Rafelcofer, Real de Gandía, Rótova, Simat de la Valldigna, Tavernes de la Valldigna, Villalonga, Xeraco, Xeresa.
  
Mesa electoral: única.
  
Horari: de 10 a 20 hores, ininterrompudament.
  
Data de celebració de les eleccions: 28 de febrer de 2002
  
Col·legi electoral número 3.
  
Adreça: seu de la Cambra a Ontinyent, c/ Literat Pare Galiana, 14.
  
Demarcació: Atzeneta d'Albaida, Agullent, Albaida, Alfarrasí, Aielo de Malferit, Aielo de Rugat, Bèlgida, Bellús, Beniatjar, Benicolet, Benigánim, Benisoda, Benisuera, Bocairent, Bufalí, Carrícola, Castelló de Rugat, Fontanars dels Alforins, Guadasequies, Llutxent, l'Olleria, Montaverner, Montichelvo, Ontinyent, Otos, el Palomar, Pinet, la Pobla del Duc, Quatretonda, Ráfol de Salem, Rugat, Salem, Sempere, Terrateig.
  
Mesa electoral: única.